Συντεταγμένες: 41°39′52″N 26°33′37″E﻿ / ﻿41.66444°N 26.56028°E﻿ / 41.66444; 26.56028

Το **Τζαμί του Εβλιγιά Κασίμ Πασά** (τουρκικά: *Evliya Kasım Paşa Cami*) είναι οθωμανικό τζαμί του 15ου αιώνα στην Αδριανούπολη, στη βορειοδυτική Τουρκία.Πήρε το όνομά του από τον Κασίμ Πασά ( fl. 1442–43 ). 

Το τζαμί χτίστηκε από τον Κασίμ Πασά το 1478–1479, τον Μπεηλέρμπεη του Ρουμελιώτικου Εγιαλέτ στην Οθωμανική Αυτοκρατορία και διοικητή των οθωμανικών δυνάμεων κατά τη διάρκεια της βασιλείας των σουλτάνων Μωάμεθ Β' του Πορθητή (ρ. 1444-1446, 1451‒1) και Βαγιαζήτ Β' (ρ. 1481–1512). Ονομαζόταν επίσης "Εβλιγιά", άγιος. Ο τάφος του Κασίμ Πασά βρίσκεται στην αυλή του τζαμιού.

Αρχιτεκτονική
-------------

Το τζαμί βρίσκεται στη συνοικία Κιρισχανέ στη βόρεια όχθη του ποταμού Τόνσου στα νότια της πόλης της Αδριανούπολης.  Μια σκάλα με 14 σκαλοπάτια κατασκευάστηκε, για να επιτρέψει την πρόσβαση στο τζαμί από το ποτάμι, αλλά τώρα έχουν απομείνει μόνο δύο σκαλοπάτια. Κατασκευασμένο σε τετράγωνη κάτοψη, το κτήριο έχει έναν τρούλο και έναν μιναρέ. Η πρόσοψη είναι στραμμένη προς τα βόρεια. Εδώ είναι η κύρια πύλη και ένα εξωτερικό μιχράμπ, που πλαισιώνεται από παράθυρα. Πάνω από την κεντρική πύλη επισυνάπτεται οικοδομική επιγραφή με τρίγραμμο κείμενο στην οθωμανική γλώσσα. Σε κάθε μία από τις άλλες τρεις πλευρές του κτηρίου, υπάρχουν τέσσερα παράθυρα, δύο στη σειρά. Τα κάτω παράθυρα, σε ορθογώνια μορφή, είναι τοποθετημένα μέσα σε κόγχες, και έχουν τοξωτά αετώματα. Κάθε αέτωμα διαθέτει ένα σκαλισμένο μικρό πεντάκτινο αστέρι. Τα πάνω παράθυρα είναι τοξωτά και στο μέσο του δυτικού τοίχου βρίσκεται ηλιακό ρολόι. 

Ο τάφος του ιδρυτή του (Εβλιγιά Κασίμ Πασά) βρίσκεται στο νεκροταφείο του τζαμιού. Ο Κασίμ Πασάς θεμαλίωσε επίσης την κατασκευή μιας αίθουσας για σισίτιο, που ανήκε στο συγκρότημα του τζαμιού. Λειτούργησε μέχρι τη ρωσική κατοχή της πόλης το 1829 οπότε και καταστράφηκε.

Κατάσταση
---------

Το τζαμί δεν χρησιμοποιείται από το 1950 λόγω της θέσης του και λόγω έλλειψης πιστών.  Χωρίζεται από την πόλη με ένα τεχνητό φράγμα, το οποίο κατασκευάστηκε, για να προστατεύει την πόλη από τις πλημμύρες από το ποτάμι. Περιοδικά, οι πλημμύρες προκαλούν περαιτέρω ζημιές στο ιστορικό κτήριο. Στη δεκαετία του 2010, ο κυβερνήτης της επαρχίας της Αδριανούπολης ξεκίνησε προσπάθειες, για να σώσει το τζαμί από μελλοντική καταστροφή. Τα δύο έργα, για τη μετατόπιση του αναχώματος, που διέρχεται μεταξύ του τζαμιού και του ποταμού ή για την πλήρη μεταφορά του τζαμιού σε ασφαλές μέρος, έχουν απορριφθεί μέχρι στιγμής από τους σχετικούς δημόσιους φορείς.

Παραπομπές
----------

1. 1 2  «Evliya Kasim Pasha Mosque in Edirne | Turkish Archaeological News». *turkisharchaeonews.net*. Ανακτήθηκε στις 24 Μαρτίου 2023.
2. 1 2 3  «Evliya Kasımpaşa Camisi’nin nakli» (στα tr). *Edirne Star*. 2015-05-25. Αρχειοθετήθηκε από το πρωτότυπο στις 2016-08-21.. Ανακτήθηκε στις 2016-05-14.
3. 1 2 3  «Edirne Camileri-Evliya Kasım Paşa Camisi» (στα Τουρκικά). Edirne vergi Da,resi Başkanlığı. Ανακτήθηκε στις 14 Μαΐου 2016.
4. 1 2 3 4 5  «Kasımpaşa Camisi’nin akıbeti kötü» (στα tr). *Yenigün*. 2014-10-20.. Ανακτήθηκε στις 2016-05-14.
5. 1 2  «Kaderine Terk Edilmiş Bir Şaheser... "Evliya Kasım Paşa Camii"» (στα tr). *Edirne Olay*. 2015-09-03.. Ανακτήθηκε στις 2016-05-14.

|  |  |
| --- | --- |
| 

|  |
| --- |
| * Πύλη:Ισλάμ
* Πύλη:Τουρκία
 |

 |